《至乐词寄黄几复》
宋代·黄庭坚

余泛观於天下兮，何者乐而谁者足忧。
忧於窘窘不得兮，乐尽万物而无求。
翫声色而弊形性兮，维造化之螟蠹。
将逍遥炉锤之外兮，尚何俛首而婴此细故。
百年存亡得失兮，吾既视奕棋与摴蒲。
寒暑浅夜极则迁兮，有满则有虚。
应龙之不拘系乎，宁与羸马帖耳而求刍。
云升雨降兮，上下有无。
入与神会兮，出与化俱。
无对於天下兮，制命在予。
贾群嚣而我静兮，岂其跨一世以求直。
乃有德人相与友兮，忘我於忘言之域。
廓宇宙以为量兮，奚自适而不通，遂风休而水释。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。